
4.1. pielikums 
pasākumu plānam noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2023. līdz 2025. gadam

[bookmark: _GoBack]Valsts ieņēmumu dienests
Pamatojums par atlīdzībai papildus nepieciešamo finansējumu

Atbilstoši valsts pārvaldē noteiktajam normālajam sadalījumam, mēnešalgas viduspunkts ir noteikts kā mērķa alga valsts pārvaldē, savukārt maksimums ir piemērojams tikai atsevišķos gadījumos īpašiem ekspertiem. Katra iestāde var noteikt nodarbinātos, kuru mēnešalga ir virs viduspunkta, nepārsniedzot maksimumu, tādējādi nosakot "atslēgas cilvēkus" un augstākās kvalifikācijas speciālistu.
Atalgojuma aprēķins “Pasākumu plānā noziedzīgi iegūtu līdzekļu legalizācijas, terorisma un proliferācijas finansēšanas novēršanai 2023. – 2025.gadam” (turpmāk – Plāns) VID Nelegāli iegūtu līdzekļu legalizācijas novēršanas pārvaldē (turpmāk – VID NILLNP) nodarbinātajiem ir sagatavots, ņemot vērā, ka noziedzīgi iegūtu līdzekļu legalizācijas novēršanas joma ir ļoti šaura un to nevar salīdzināt ar visu valsts pārvaldi, bet salīdzinājumam ir izmantojamas specifiskā nozarē iesaistītās iestādes, kuras veic uzraudzības un kontroles institūcijas funkcijas Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – Likums) izpratnē, piemēram Latvijas Banka, Finanšu izlūkošanas dienests, Finanšu un kapitāla tirgus komisija. 
Vēršam uzmanību, ka tikai atsevišķiem “atslēgas cilvēku” ekspertiem mēnešalga ir paredzēta virs skalas viduspunkta (provizoriski līdz 100% no maksimālās mēnešalgas), kā arī VID ir izvērtējis nepieciešamās izmaiņas darba organizācijā ņemot vērā jaunos noteiktos sasniedzamos rezultātus, tādējādi tiek plānots veikt arī atsevišķu amatu pārklasificēšanu ņemot vērā amata pienākumu sarežģītību, nepieciešamās zināšanas un prasmes. 
[bookmark: _Hlk117515206]Vienlaikus, VID ieskatā, salīdzinājumam izmantot tikai Patērētāju tiesību aizsardzības centra atalgojumu nevar, jo Patērētāju tiesību aizsardzības centra uzraudzībā ir tikai 39 likuma subjekti, savukārt VID NILLNP ir lielākais nefinanšu sektora uzraugs iepriekš minētā likuma izpratnē (aptuveni 15 200 subjekti) un VID atšķirībā no PTAC veic vairāk nekā 800 klātienes pārbaudes gadā. VID uzdevums kopā ar Finanšu izlūkošanas dienestu un  Finanšu un kapitāla tirgus komisiju ir piedalīties visās starptautiskajās novērtēšanās, lai pierādītu valsts spēju pārzināt noziedzīgi iegūtu līdzekļu legalizācijas novēršanas sistēmu, līdz ar to darbiniekiem ir jābūt ne vien jomas ekspertiem, bet jāzina arī svešvalodas.
Papildus minētajam jāņem vērā, ka par īpašu gadījumu Valsts kancelejas sniegtajā atzinumā par Plānu atzīstams, ka VID nodarbinātie atšķirībā no citām uzraudzības iestādēm, īsteno uzraudzību 10 dažādās jomās (uzrauga virtuālās valūtas pakalpojumu sniedzējus, inkasācijas pakalpojumu sniedzējus, kreditēšanu, tai skaitā finanšu līzingu, ja pakalpojumu sniegšanai nav nepieciešama licencēšana, ārpakalpojuma grāmatvežus, juridisko pakalpojumu sniedzējus u.c.). 
VID šīs jomas nodarbināto kvalifikācijas celšanā un apmācībās ir ieguldījusi daudz resursu, darba un laika, nodarbinātie regulāri papildina zināšanas specifiskā nozarē, t.sk. ACAMS (augsta līmeņa sertifikāts noziedzīgi iegūtu līdzekļu legalizācijas novēršanas jomā) sertifikātus ieguvuši  9 nodarbinātie. Vēršam uzmanību, ka šādus ekspertus, kuri ir ieguvuši šos sertifikātus pie sevis “pārvilina citas iestādes,” piemēram, 3 VID nodarbinātie šobrīd turpina darbu kredītiestādēs  un Finanšu un kapitāla tirgus komisijā un kā galvenais iemesls izbeigt darba attiecības VID ir nekonkurētspējīgs atalgojums salīdzinājumā ar citām iestādēm. Papildus norādāms, ka viena šāda sertifikāta izmaksas ir 2,5 tūkst. eiro un ņemot vērā šo specifisko jomu ir nepieciešami zinoši un profesionāli minētās jomas speciālisti, tādējādi arī turpmāk katru gadu tiks apmācīti vēl vairāki darbinieki, bet ja netiks risināts atalgojuma jautājums, pastāv risks, ka arī šie darbinieki pārtrauks darba attiecības VID (VID NILLNP ik gadu veidojās līdz 4 vakancēm).
Nelegāli iegūtu līdzekļu legalizācijas novēršanas joma ir ļoti specifiska un speciālistu ar atbilstošām kompetencēm un pieredzi šajā jomā ir maz, un bez pieredzes tie ir ilgstoši jāapmāca un kā jau iepriekš tika minēts pastāv pamatots risks par VID darbinieku “pārvilināšanu uz citām iestādēm”. Minētais var būtiski ietekmēt arī  “Pasākumu plānā noziedzīgi iegūtu līdzekļu legalizācijas, terorisma un proliferācijas finansēšanas novēršanai 2023. – 2025.gadam” noteikto rezultātu sasniegšanu, t.sk. Plāna 3.8.punktā noteikto rezultatīvo rādītāju – ik gadu veiktas 800 uz risku novērtējumu balstītas pārbaudes , kā rezultātā  sagatavoti un nosūtīti ne mazāk kā 10 materiāli tiesībaizsardzības iestādēm un sagatavoti un iesniegti ne mazāk kā 10 ziņojumi par aizdomīgiem darījumiem Finanšu izlūkošanas dienestam, kas savukārt var negatīvi ietekmēt valsts kopējo starptautisko vērtējumu. 
Ņemot vērā minēto, “Pasākumu plānā noziedzīgi iegūtu līdzekļu legalizācijas, terorisma un proliferācijas finansēšanas novēršanai 2023. – 2025.gadam” iekļautais  papildu finansējums ir atzīstams par pamatotu un tiks piešķirts darbiniekiem saskaņā ar individuālo izvērtējumu kā to šobrīd arī nosaka ārējie normatīvie akti.

